A NORMATIVA DE APLICACIÓN PARA A CAZA NA TEMPADA 2016-2017 NO RÍO MIÑO PUBLICADA O PASADO DÍA 14 DE SETEMBRO NO BOP NÚMERO 176, A NUMERACIÓN DENDE O APARTADO 3 (PERÍODO DE CAZA) NON APARECE POLO QUE SE VOLVE A PUBLICAR INCLUÍNDOA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 25/10/2016)

A Dirección Xeral de Conservación da Natureza da Xunta de Galicia, ordena a remisión, para a súa publicación no Boletín Oficial da provincia de Pontevedra, do acordo adoptado, a proposta da Comisión Mixta Hispano - Portuguesa na súa reunión de 15 de abril de 2016, pola Comisión Permanente Internacional do Río Miño de 2 de xuño de 2016, para establecer a normativa de aplicación para a caza na tempada 2016-2017 no tramo internacional do río Miño, en virtude do disposto no artigo 14.2 do Regulamento de caza nas augas e marxes do Tramo Internacional do Río Miño (T. I. R. M.), (B. O. E. núm.143 do 16 de xuño de 1995). De acordo co Regulamento de Caza nas augas e marxes do Tramo Internacional do Río Miño (TIRM) e coa acta da reunión da Comisión Mixta Internacional de Caza do río Miño para definir a tempada 2016/2017, autorízase o exercicio da caza no TIRM nas condicións seguintes: 1.1 O presente edicto regula o exercicio da caza nas augas e marxes do TIRM, comprendido entre a liña imaxinaria que vai dende a Insua Grande, en España, ata o Regato de Carregal en Portugal, augas arriba da ponte ferroviaria de Tui -Valença e outra liña imaxinaria que vai dende o Peirao de São Sebastião, en Seixas (Portugal), ata a ponte do río Tamuxe (España), excluíndo a illa Mauricio ou Morraceira de Seixas. Remárcase especialmente a prohibición do exercicio da caza nas augas, marxes e illas do TIRM. non regulado neste edicto, é dicir, dende liña imaxinaria definida entre a Insua Grande en España ata o Regato de Carregal en Portugal e o límite superior do TIRM á altura da desembocadura do río Barjas ou Troncoso.1.2 O exercicio da caza no tramo definido no punto anterior está permitido nas illas españolas nel existentes, que son: Insua Grande, Americana, Barandas ou Canosa de Arriba e Pozas ou Morraceira de Lanhelas. Tamén está permitido na marxe española do río na establecida pola Lei de Costas como “Servidume de Tránsito”, que inclúe unha franxa de 6 metros medida dende o límite interior da ribeira do río, ou se é o caso, ata o camiño máis próximo á ribeira, sen interferir en ningún caso co resto de Terreos Cinexéticos existentes. Mentres non se estableza outro réxime cinexético especial, está permitido o exercicio da caza aos cazadores autorizados de ambos os dous países nas illas de Barandas ou Canosa de Arriba, Morraceira de Lanhelas ou Pozas, Cu de Porco de Arriba e Cu de Porco de Abaixo. Así mesmo permítese o exercicio da caza en todas as illas que non aparecen definidas como tales no Tratado de Límites entre España e Portugal de 1864, por ser a súa formación posterior á firma do citado tratado. Especificamente autorízase o exercicio da caza na illa formada a continuación de Insua Grande aos cazadores autorizados por ambos os dous países, en tanto en canto non se defina outro estatuto para este illote ou illa. Non está permitido o exercicio da caza nas zonas do TIRM que se sinalan a continuación: 2.1 En ambas as dúas beiras nunha zona augas arriba contada a partir da ponte ferroviaria Tui -Valença ata as instalacións da Comandancia Naval do Miño (1300 metros augas arriba da citada ponte). Na marxe portuguesa o límite superior queda establecido por unha liña imaxinaria perpendicular á canle do río e que pasa pola Comandancia Naval do Miño.2.2 En ambas as dúas beiras dende unha zona contada dende a liña que une o AQUAMUSEU (Portugal) co embarcadoiro de Goián (España), ata a Ponte Internacional Goián-Vilanova de Cerveira (1500 metros augas arriba da citada liña). 2.3 Entre a desembocadura do río no Océano Atlántico e a liña que vai dende o peirao de São Sebastião, en Seixas (Portugal), e a ponte do río Tamuxe (España), incluíndo as illas de Canosa, Morraceira do Grilo ou Vimbres e o ariño ou illa denominado Mauricia ou Morraceira de Seixas. No caso de que, por efecto da sedimentación e a baixamar, se unisen nalgún momento algunha das citadas illas, considerarase tamén como zona refuxio de caza a área comprendida augas abaixo da liña que une o extremo situado máis a levante de Morraceira do Grilo ou Vimbres, co extremo máis a levante da illa Mauricia ou Morraceira de Seixas.3.1. A tempada de caza 2016/2017 comeza o día 1 de novembro de 2016, e finaliza o 6 de xaneiro de 2017.3.2. O exercicio da caza autorízase os xoves, domingos e festivos. Considéranse días festivos os seguintes: 1, 6 e 8 de decembro de 2016 e 6 de xaneiro de 2017.3.3. Está prohibida a caza os días: 25 de decembro de 2016 e 1 de xaneiro de 2017.3.4. A caza está autorizada no período comprendido entre unha hora antes do orto ata unha hora despois do ocaso do sol.3.5. Prohíbese a caza os domingos e festivos, durante o período comprendido entre as 10:00 horas (hora local española) ata unha hora antes do ocaso nas áreas de caza onde existen ciclovías e/ou ecopistas. Cerceta real (Anas crecca) Galiñola negra (Fulica atra) Arcea (Scolapax rusticola) Pomba zura (Columba oenas) Tordo malvís (Turdus iliacus) Tordo real (Turdus pilaris) Tordo charlo (Turdus viscivorus) Autorízase a cazar un máximo de 14 pezas por cazador e día, distribuídas como se establece a continuación: A emisión das autorizacións especiais de caza será gratuíta.7.1. O número de autorizacións especiais que se poden emitir por cada país e día hábil é de 80.7.2. A caza só está permitida aos cazadores que estean en posesión da licenza de caza de Galicia e que sexan titulares da autorización especial diaria de caza para o río Miño emitida pola Comandancia Naval do Miño.7.3. As inscricións serán individuais.7.4. A autorización especial de caza para o río Miño referida no punto 7.2 anterior habilita para o exercicio da caza naquelas illas internacionais e de soberanía española no TIRM, dende embarcación a bordo de acordo co indicado nos puntos 8.2 e 8.3 seguintes, e na ribeira española do TIRM nos termos indicados no punto 1.2 deste Edicto.7.5. As inscricións para os días de caza, con vista á obtención das respectivas autorizacións especiais diarias, deberán ser realizadas directamente na Comandancia Naval do Miño, en Tui, ou no Destacamento Naval de Camposancos, a partir do xoves día 3 de outubro de 2016, de luns a xoves de 09:30 a 13:30 horas e venres de 09:30 a 13:00. Para a atribución da autorización especial de caza terase en conta a orde de entrada das respectivas inscricións.7.6. A documentación a presentar serán fotocopias compulsadas de documentos orixinais que tamén se presentarán para o seu cotexo e validación. Os devanditos documentos serán os seguintes: 7.7. É obrigatoria a devolución da autorización especial diaria co rexistro das pezas abatidas, na Comandancia Naval do Miño, en Tui, ou no Destacamento Naval de Camposancos.7.8. A non devolución da autorización especial diaria cos resultados das pezas abatidas antes das 13:30 horas do día seguinte á xornada de caza, así como a non recollida da autorización especial de caza antes das 13:30 horas da véspera da xornada de caza, implicará a non emisión de novos pedidos de autorizacións diarias de caza.7.9. Cada cazador está obrigado a anotar no dorso das autorizacións especiais diarias as pezas abatidas por especie así como os lugares onde se abateron. Se no momento da inspección o cazador non ten anotado as especies abatidas ou o lugar onde se abateron, seranlle canceladas as autorizacións especiais de caza solicitadas.7.10. Como desenvolvemento do apartado 2 do artigo 14 do Regulamento de Caza do TIRM, establécense como únicos puntos autorizados de desembarco das pezas capturadas dende embarcacións ou en illas, os seguintes: O exercicio da caza nas augas internacionais do río Miño e as súas illas estará permitido ao salto, á espera e con aves de cetraría, coas seguintes limitacións: 8.1. Queda prohibido o emprego de chumbo na munición en cumprimento da Lei 42/2007, do 13 de decembro, sobre patrimonio natural e biodiversidade.8.2. Só se permite a utilización de embarcacións deportivas nas esperas e para o traslado a estes lugares. Nos traslados as armas irán enfundadas, sen munición e co seguro posto. En cada embarcación deportiva só poderá haber un máximo de dúas armas.8.3. Queda prohibida a utilización de embarcacións para perseguir a caza e, así mesmo, disparar sen que o motor estea apagado, desembragado e a embarcación estea fondeada, atracada ou amarrada.8.4. A galiñola negra (Fulica atra) e a Arcea (Scolopax rusticola) só poderán ser cazadas na modalidade de salto.8.5. En aplicación do punto 2 do artigo 2 do RCTIRM, queda prohibido o exercicio da caza nas zonas utilizadas como fondeadoiros no río Miño.9.1. A autoridade de Mariña de calquera dos dous países que tivera coñecemento dunha infracción a este edicto cometida por un individuo ou un barco do país veciño, comunicarao á autoridade da Mariña da nacionalidade do transgresor. Se a transgresión se cometese na marxe da nación veciña e o transgresor fuxise ao seu país ou fóra detido no río durante a fuga, a autoridade do país infractor comunicará á do outro país a providencia que se tivese adoptado.9.2. Competerá ás autoridades da Mariña designadas para o río Miño, en relación cos súbditos das súas nacións respectivas, a denuncia das infraccións deste edicto para que sexan sancionadas de acordo coas normas de procedemento de cada un dos dous países 10.1. As infraccións ao disposto neste edicto serán sancionadas de acordo coa Lei que rexa no país no que aconteza a infracción. En caso de que a infracción sexa practicada no T. I. R. M. ou nas illas mencionadas no punto 1.3. aplicarase o procedemento definido nos puntos 9.1 e 9.2 10.2. Cando a infracción se cometa nunha embarcación adherida a terra firme ou tan próxima a esta que sexa posible pasar a bordo a pé enxoito, a embarcación e os seus tripulantes quedarán suxeitos á xurisdición da autoridade do país en cuxo territorio se encontren.11.1. Lémbrase a obrigatoriedade de ser respectuoso coa natureza, non deixando ningún resto, incluíndo as vaíñas dos cartuchos utilizados no exercicio da caza. O non cumprimento desta norma sancionarase segundo a normativa en vigor.11.2. Prohíbese cazar, disparar e apuntar cara a terra. A arma de fogo, sempre que estea desenfundada, terá que apuntar cara ao río. No caso de que a caza se realice dende embarcación, a arma apuntará cara á beira máis afastada.11.3. En todos aqueles casos nos que non sexa de aplicación este edicto a embarcación e os seus tripulantes quedarán suxeitos á xurisdición da autoridade do país ao que pertenzan. Santiago de Compostela, en 2016.—A Directora Xeral de Conservación da Natureza, Zilia Teijido Lopez Canti.